text: Tønder Bank gav store lån til usikre kunder
  07 november 2012 kl. 09.51
  To forretningsfolk lånte 90 mio. kr. i Tønder Bank til meget lav rente og uden at stille sikkerhed.
  Flere kunder fik meget billige lån af Tønder Bank uden at skulle stille sikkerhed.
  Det skriver Børsen, som også fortæller, at Tønder Bank ikke nedskrev engagementer, der var ramt af store tab.
  En af de to forretningsfolk, der lånte 90 mio. kr., er Lars Schilling Jacobsen.
  Børsen har spurgt Lars Schilling Jacobsen, om han aldrig har undret sig over blancolånene i Tønder Bank.
  - De må jo have troet på den virksomhed, der var der. Jeg er ked af, at du prøver at fremstille et billede af mig, at jeg nærmest er uansvarlig, fordi jeg ikke kan forholde mig til det, siger han til Børsen.
  